|  |  |
| --- | --- |
| KLASA: 602-02/17-01/52  URBROJ: 2121-12-01-17-1  U Budrovcima, 08.09.2017. |  |

Na temelju članka 63. Statuta Osnovne škole Budrovci ravnatelj Osnovne škole Budrovci, Ivan Jukić raspisuje

**JAVNI POZIV**

1. Predmet ovog javnog poziva je korištenje sportske dvorane OŠ Budrovci u vrijeme kad se u dvorani ne odvijaju aktivnosti predviđene Godišnjim planom i programom škole.

2. Na ovaj poziv se mogu javiti svi zainteresirani punoljetni građani Republike Hrvatske bilo kao fizičke osobe ili kao predstavnici pravne osobe (udruga, klubova, organizacija) koje termine u sportskoj dvorani žele koristiti u šk. godini 2017./2018 a žele dvoranu koristiti u dužem vremenskom razdoblju. Za korištenje dvorane u trajanju kraćem od 2 tjedna nije se potrebno javljati na javni poziv.

3. Sportska dvorana se u vrijeme kad se u dvorani ne odvijaju aktivnosti predviđene Godišnjim planom i programom može koristiti isključivo za sportske aktivnosti prijavitelja na ovaj javni poziv.

4. Za aktivnosti iz točke 3. ovog poziva sportska dvorana se može koristiti u vremenu od ponedjeljka do petka od 16.00 do 23.00 sata i u subotu i nedjelju cijeli dan, osim ako Godišnjim planom i programom škole nije planirana neka aktivnost u dvorani u to vrijeme.

5. Cijena korištena sportske dvorane za prijavitelje na ovaj poziv je 100 kuna po satu korištenja (Škola nije u sustavu PDV-a)

6. Ovaj javni poziv otvoren je tijekom cijele školske godine 2017./2018. počevši od dana objave javnog poziva na internetskim stranicama škole.

7. Prijavitelji na javni poziv dužni su u prijavi navesti za koju aktivnost žele koristiti dvoranu i u kojem terminu. Uz prijavu na javni poziv potrebno je dostaviti osobne podatke osobe, podnositelja prijave na poziv (adresa, telefon, OIB, naziv udruge ili kluba ili grupe koju predstavlja).

8. Škola zadržava pravo otkazivanja termina uz najavu u slučaju potrebe za korištenjem dvorane za vlastite potrebe.

9. Prijavu je potrebno poslati na adresu Osnovna škola Budrovci, Gupčev trg 8, Budrovci, 31400 Đakovo ili osobno predati na navedenoj adresi.

10. Slanjem prijave prijavitelj potvrđuje da je upoznat sa Kućnim redom školske dvorane koji je objavljen uz ovaj Poziv.

11. O prihvaćanju prijave na javni poziv odlučuje ravnatelj Škole u roku od 5 dana od dana primitka prijave.

12. Prijavitelj čija je prijava prihvaćena sklapa sa Školom Ugovor o korištenju sportske dvorane sukladno uvjetima propisanima u ovom javnom pozivu, Kućnim redom Škole i ostalim općim aktima poslovanja Osnovne škole Budrovci.

13. Ovaj Javni poziv stupa na snagu danom donošenja i traje do 31.08.2018. godine i objavit će se na mrežnim stranicama i oglasnim pločama Škole.

|  |  |
| --- | --- |
|  | Ravnatelj:  Ivan Jukić, prof. |